Einar Brusevold

Einar Brusevold  (1919 – 2005) var en norsk politiker (Sp), bonde og regnskapsfører fra Varteig i Østfold. 

Han var vararepresentant til Stortinget i perioden 1969–1973 og møtte fast mens Anton Skulberg var kirke- og undervisningsminister 1972–1973 i Lars Korvalds regjering. Han var ordfører i Varteig i fire perioder 1955–63 og 1971–79. I alt satt han åtte perioder i kommunestyret; fra 1951 til 1979 og 1987-1991. 

Han drev gården Brusevold fra 1948-1983 og drev samtidig som regnskapsfører 1951-2000. Han var formann i Østfold Sp 1966-72, Han hadde som vanlig en rekke verv som fulgte med ordførervervet. Han var også formann i Varteig Idrettslag 1945-1951 og styreformann i Varteig Sparebank 1971-1983 og i Sparebanken Borg 1980-1983.

Brusevold ble tildelt Kongens fortjenstmedalje i sølv 1994, KS-medaljen i 1979 og kommunens kulturpris i 1986. Han var æresmedlem i Varteig il og Østfold Sp.

Referanser 

Stortingsrepresentanter fra Sp
Stortingsrepresentanter for Østfold
Stortingsrepresentanter 1969–1973
Ordførere i Varteig
Sp-ordførere i Østfold
Kongens fortjenstmedalje i sølv